CELEX: 31981R0341
Language: el
Date: 1981-02-06 00:00:00
Title: Κανονισμός (ΕΟΚ) αριθ. 341/81 τής Επιτροπής τής 6ης Φεβρουαρίου 1981 περί κατατάξεως εμπορευμάτωνλ στή διάκριση 02.02 Β ΙΙ ζ) τού Κοινού Δασμολογίου

Avis juridique important

|

31981R0341

Κανονισμός (ΕΟΚ) αριθ. 341/81 τής Επιτροπής τής 6ης Φεβρουαρίου 1981 περί κατατάξεως εμπορευμάτωνλ στή διάκριση 02.02 Β ΙΙ ζ) τού Κοινού Δασμολογίου  

Επίσημη Εφημερίδα αριθ. L 038 της 11/02/1981 σ. 0007 - 0007 Ισπανική ειδική έκδοση: Κεφάλαιο 02 τόμος 7 σ. 0240  Πορτογαλική ειδική έκδοση : Κεφάλαιο 02 τόμος 7 σ. 0240 

***** ΚΑΝΟΝΙΣΜΟΣ (ΕΟΚ) αριθ. 341/81 ΤΗΣ ΕΠΙΤΡΟΠΗΣ  της 6ης Φεβρουαρίου 1981  περί κατατάξεως εμπορευμάτων στην κλάση 02.02 Β ΙΙ ζ) του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 280/77 (2), και ιδίως το άρθρο 3,  Εκτιμώντας:  ότι για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου πρέπει να θεσπισθούν οι σχετικές διατάξεις που αφορούν τη δασμολογική κατάταξη ορισμένων προϊόντων, που συνίστανται σε χήνες ή πάπιες παρουσιαζόμενες με το πτέρωμά τους, εντελώς απεντοσθιωμένες, χωρίς κεφάλι και πόδια, και των οποίων τα οστά (ακρόστερνον, πλευρές, σπονδυλική στήλη και ιερόν οστούν) έχουν αφαιρεθεί, αλλά παραμένουν τα οστά του μηρού, τα προκνήμια και οι ώμοι, (σφάγιο χήνας ή πάπιας μερικώς αποστεωμένο), νωπά, διατηρημένα δι απλής ψύξεως ή κατεψυγμένα·  ότι η κλάση 02.02 Β του Κοινού Δασμολογίου που προσαρτάται στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό αριθ. 3324/80 (4), αναφέρεται σε μέρη πουλερικών (έτερα των παραπροϊόντων) νωπά, διατηρημένα δι απλής ψύξεως ή κατεψυγμένα·  ότι τα "paletots d'oie" (σφάγια χήνας, μερικώς αποστεωμένα) πρέπει να θεωρούνται σαν μέρη πουλερικών (έτερα των παραπροϊόντων) νωπά, διατηρημένα δι απλής ψύξεως ή κατεψυγμένα καί, επί πλέον, εξαιτίας της υπάρξεως των οστών του μηρού, των προκνημίων και των ώμων (τα "paletots d'oie, paletots de canard" ), δεν δύνανται να υπαχθούν στη δασμολογική κλάση 02.02 Β Ι, αλλά πρέπει να καταταχθούν στη δασμολογική κλάση 02.02 Β ΙΙ·  ότι στο περιεχόμενο αυτής της δασμολογικής κλάσεως ελλείψει μιας ειδικής υποδιαιρέσεως είναι δυνατόν να επιλεγεί η δασμολογική κλάση 02.02 Β ΙΙ ζ)·  ότι οι διατάξεις του εν λόγω κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα εμπορεύματα που συνίστανται σε χήνες ή πάπιες παρουσιαζόμενες με το πτέρωμά τους, εντελώς απεντοσθιωμένες, χωρίς κεφάλι και πόδια, και των οποίων τα οστά (ακρόστερνον, πλευρές, σπονδυλική στήλη και ιερόν οστούν) έχουν αφαιρεθεί, αλλά παραμένουν τα οστά του μηρού, τα προκνήμια και οι ώμοι, νωπά διατηρημένα δι απλής ψύξεως ή κατεψυγμένα, ("paletots d'oie, paletots de canard"), υπάγονται στο Κοινό Δασμολόγιο, στην κλάση:  02.02 Πουλερικά ορνιθώνος και παραπροϊόντα αυτών βρώσιμα (εξαιρέσει των συκωτιών), νωπά, διατετηρημένα δι απλής ψύξεως ή κατεψυγμένα:  Β. Μέρη πουλερικών (έτερα των παραπροϊόντων):  ΙΙ. Μη αποστεωμένα:  ζ) Λοιπά.  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Φεβρουαρίου 1981.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 40 της 11. 2. 1977, σ. 1.  (3) ΕΕ αριθ. L 172 της 22. 7. 1968, σ. 1.  (4) ΕΕ αριθ. L 349 της 23. 12. 1980, σ. 8.